CELEX: 62011TN0517
Language: lt
Date: 2011-09-29 00:00:00
Title: Byla T-517/11: 2011 m. rugsėjo 29 d. pareikštas ieškinys byloje United States Polo Association prieš VRDT — Polo/Lauren (dviejų polo žaidėjų atvaizdas)

3.12.2011   
            
            
               LT
            
            
               Europos Sąjungos oficialusis leidinys
            
            
               C 355/22
            
         2011 m. rugsėjo 29 d. pareikštas ieškinys byloje United States Polo Association prieš VRDT — Polo/Lauren (dviejų polo žaidėjų atvaizdas)
   (Byla T-517/11)
   2011/C 355/41
   Kalba, kuria surašytas ieškinys: anglų
   
      Šalys
   
   
      Ieškovė: United States Polo Association (Kentukis, JAV), atstovaujama advokatų P. Goldenbaum, I. Rohr ir T. Melchert
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: The Polo/Lauren Company, LP (Niujorkas, JAV)
   
      Reikalavimai
   
   
               —
            
            
               Panaikinti 2011 m. birželio 17 d. Vidaus rinkos derinimo tarnybos (prekių ženklams ir pramoniniam dizainui) sprendimą byloje R 1107/2010-2.
            
         
               —
            
            
               Įpareigoti atsakovę padengti savo ir ieškovės bylinėjimosi išlaidas; ir
            
         
               —
            
            
               įpareigoti kitą procedūros Apeliacinėje taryboje šalį padengti savo bylinėjimosi išlaidas, jei ji įstotų į bylą.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: vaizdinio Bendrijos prekių ženklo, kuriame yra dviejų polo žaidėjų atvaizdas, 3 klasės prekėms registracijos paraiška Nr. 5997473
   
      Prekių ženklo ar žymens, kuriuo remtasi per protesto procedūrą, savininkas: kita procedūros Apeliacinėje taryboje šalis
   
      Prekių ženklas ar žymuo, kuriuo remiamasi: Prancūzijos vaizdinio prekių ženklo, kuriame yra polo žaidėjo atvaizdas, 3, 9, 14, 16, 18, 24, 25 ir 35 klasių prekėms ir paslaugoms registracijos paraiška Nr. 1441630; Ispanijos vaizdinio prekių ženklo, kuriame yra polo žaidėjo atvaizdas, 3 klasės prekėms registracijos paraiška Nr. 878316; Jungtinės Karalystės vaizdinio prekių ženklo, kuriame yra polo žaidėjo atvaizdas, 3 klasės prekėms registracijos paraiška Nr. 2172123; Vokietijos vaizdinio prekių ženklo, kuriame yra polo žaidėjo atvaizdas, 3 klasės prekėms registracijos paraiška Nr. 1070650; Bendrijos trimačio prekių ženklo, kuriame yra butelio su polo žaidėju atvaizdas, 3 klasės prekėms registracijos paraiška Nr. 4236527
   
      Protestų skyriaus sprendimas: patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Komisijos reglamento Nr. 2868/95 20 taisyklės 7 punkto bei 53 taisyklės a punkto ir Tarybos reglamento Nr. 207/2009 80 straipsnio 1 dalies pažeidimas, nes Apeliacinė taryba pranešė protesto šalims apie savo sprendimą 2011 m. liepos 19 d., neatsižvelgdama į jų bendrą prašymą, pateiktą 2011 m. liepos 18 d., sustabdyti procedūrą, ir atmetė ieškovės prašymą atšaukti savo sprendimą ir patenkinti prašymą sustabdyti procedūrą. Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba klaidingai nusprendė, kad Bendrijos prekių ženklo registracijos paraiška negalima vadovaujantis 8 straipsnio 1 dalies b punktu. Nėra galimybės supainioti prekių ženklus, dėl kurių pateiktas protestas